Politiet slår fast at egne innvandrerpriser ikke er straffbart.

En frisørsalong i Moss ble anmeldt til politiet for å ha tilbudt egne priser til innvandrere. Salongen som åpnet i vår ble anmeldt etter at et bilde av prisene havnet på Facebook.

Les mer: Politianmelder frisør for innvandrerpriser

En vanlig dameklipp koster en 200-lapp, mens innvandrere betaler kun 100 kroner. Det samme gjelder for herreklipp. Normalt koster den 180 kroner, men er du innvandrer får du det til en 100-lapp.

Bakgrunn: Frisør gir halv pris til innvandrere

I september tikket det inn en ny anmeldelse mot salongen.

Nå har politiet henlagt de to sakene.

– Vi har bare vurdert anmeldelsene og kommet til at det ikke er noe straffbart som er begått her, sier krimsjef Henning Dalbye hos politiet i Moss til Nettavisen.

– Men er det greit å tilby egne innvandrerpriser?

– Det kan tenkes at det ikke er, men det er ikke straffbart, sier Dalbye og viser til lov om forbud mot diskriminering på grunn av etnisitet.

Her kan du tipse Nettavisens journalist på E-post, eller ring 02060.

Henleggelsen av den siste anmeldelsen har blitt klaget inn til statsadvokaten, opplyser krimsjefen.

– Statsadvokaten opprettholder den henleggelsen som vi har gjort, sier Dalbye.

Likestillingsombudet har tidligere uttalt at det er ulovlig for frisører å operere med ulike pris for dame- og herreklipp. Kvinner skal med andre ord ikke betale mer for klippen om den tar like lang tid som en herreklipp.

Les også: – Pistolklubb gir kvinner ulovlig rabatt

Hva synes du om at politiet henlegger anmeldelsene? Si din mening i kommentarfeltet!

